## dachser_inteligent_logistics

Tlačová správa V Bratislave, 22. 2. 2021

**DACHSER Mexiko prepravil zásielku vrtuľníkom**

**Osobitné požiadavky vyžadujú špeciálne riešenia. Pre dodávateľov automobilových súčiastok z Celaye v strednom Mexiku zorganizovala spoločnosť DACHSER Mexiko prepravu vrtuľníkom do hlavného mesta vzdialeného zhruba 300 kilometrov. S hrozbou zastavenia výroby ušetrilo toto neobvyklé logistické riešenie nielen čas, ale predovšetkým peniaze.**



Nezvyčajné logistické riešenie ušetrilo nielen čas, ale predovšetkým peniaze.

DACHSER musel  konať veľmi rýchlo, pretože bolo nevyhnutné prepraviť 120 debien obsahujúcich dôležité automobilové príslušenstvo s celkovou hmotnosťou cez 780 kilogramov z výrobného závodu v Celaye do významnej továrne na automobily na kraji Mexico City. Ich preprava by kamiónom na tejto trase trvala päť až šesť hodín. Mimoriadna výzva bola zapríčinená pandémiou a súvisiacimi bezpečnostnými protokolmi, ktoré museli byť zohľadnené. Vzhľadom na naliehavosť situácie si spoločnosť DACHSER Mexiko objednala osobný vrtuľník, aby dodávku urýchlila. To bolo najrýchlejším a najúčinnejším riešením pre zákazníka, ktoré zabránilo zastaveniu výroby, ktoré by inak stálo 3 000 USD za minútu.

Pretože vrtuľník mohol prepraviť maximálne 600 kilogramov naraz, bol zvyšný a menej urgentný náklad prepravený po zemi, aby nebolo nevyhnutné prenajímať druhý vrtuľník. V závode čakali nákladné automobily, ktoré naložili zásielku a odovzdali automobilové príslušenstvo priamo na výrobnú linku. Na mieste boli aj zamestnanci spoločnosti DACHSER, ktorí dohliadali na vykládku a poskytli potrebnú podporu na mieste. Tím koordinoval prílet vrtuľníka na miesto určenia a každých 15 minút informoval zamestnanca závodu o detailoch odletu a príletu. Poskytovali aj informácie o preprave zvyšného tovaru po zemi, čím zaistili dokonalú transparentnosť a komunikáciu.

**Desiatky rokov skúseností v odbore a podpora globálnej siete**

„*Naše desiatky rokov skúseností s poprednými výrobcami automobilov, výrobcami  OEM a špičkovými dodávateľmi z celého sveta nám umožňujú poskytovať maximálnu rýchlosť a efektívnosť v spojení s rozumnými nákladmi*," hovorí Edgardo Hamon, výkonný riaditeľ spoločnosti DACHSER pre Mexiko. „*Ponúkame prvotriedne portfólio integrovaných riešení a služieb využívajúce globálnej siete DACHSER na prepravu a skladovanie a na uspokojenie konkrétnych potrieb automobilového priemyslu.*" Okrem toho poskytuje spoločnosť DACHSER lokálne služby špeciálne prispôsobené najmä časovým požiadavkám automobilového priemyslu, rovnako ako u tejto dodávky v Mexiku.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk